Berisha scoret i ny uavgjortkamp
Oppgjøret endte 1-1. Berisha scoret på en volley fra rundt 16 meter etter 34 minutter, bare et minutt etter Wiener Neustadts ledermål. Både den tidligere Viking-spilleren og Håvard Nielsen, som kom fra Vålerenga, spilte hele kampen for Salzburg. Også debutkampen til de to nyervervede nordmennene i forrige runde endte med poengdeling. Da scoret Nielsen de tre første målene for Salzburg borte mot Admira Mödling i en kamp som endte 4-4.
Valon Berisha utlignet mot Wiener Neustadt i østerriksk eliteserie lørdag, men heller ikke denne gangen klarte Salzburg å kapre tre poeng.